CELEX: 62012CA0275
Language: el
Date: 2013-10-24 00:00:00
Title: Υπόθεση C-275/12: Απόφαση του Δικαστηρίου (τρίτο τμήμα) της 24ης Οκτωβρίου 2013 [αίτηση του Verwaltungsgericht Hannover (Γερμανία) για την έκδοση προδικαστικής αποφάσεως] — Samantha Elrick κατά Bezirksregierung Köln (Ιθαγένεια της Ένωσης — Άρθρα 20 ΣΛΕΕ και 21 ΣΛΕΕ — Δικαίωμα ελεύθερης κυκλοφορίας και διαμονής — Υπήκοος κράτους μέλους — Συνέχιση των σπουδών σε άλλο κράτος μέλος — Σπουδαστικό επίδομα — Προϋποθέσεις — Διάρκεια εκπαιδεύσεως ίση ή μεγαλύτερη των δύο ετών — Απόκτηση επαγγελματικού τίτλου)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/16
            
         Απόφαση του Δικαστηρίου (τρίτο τμήμα) της 24ης Οκτωβρίου 2013 [αίτηση του Verwaltungsgericht Hannover (Γερμανία) για την έκδοση προδικαστικής αποφάσεως] — Samantha Elrick κατά Bezirksregierung Köln
   (Υπόθεση C-275/12) (1)
   
   (Ιθαγένεια της Ένωσης - Άρθρα 20 ΣΛΕΕ και 21 ΣΛΕΕ - Δικαίωμα ελεύθερης κυκλοφορίας και διαμονής - Υπήκοος κράτους μέλους - Συνέχιση των σπουδών σε άλλο κράτος μέλος - Σπουδαστικό επίδομα - Προϋποθέσεις - Διάρκεια εκπαιδεύσεως ίση ή μεγαλύτερη των δύο ετών - Απόκτηση επαγγελματικού τίτλου)
   2013/C 367/26
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Hannover
   
      Διάδικοι στην υπόθεση της κύριας δίκης
   
   Samantha Elrick
   
      κατά
   
   Bezirksregierung Köln
   
      Αντικείμενο
   
   Αίτηση προδικαστικής αποφάσεως — Verwaltungsgericht Hannover — Ερμηνεία των άρθρων 20 και 21 ΣΛΕΕ — Σπουδαστικό επίδομα («BAföG») — Ρύθμιση κράτους μέλους που προβλέπει τη χορήγηση του επιδόματος αυτού για ορισμένο εκπαιδευτικό πρόγραμμα, διάρκειας ενός έτους, που παρέχεται στην εθνική επικράτεια, αλλά αποκλείει τη χορήγησή του για την πραγματοποίηση παρεμφερούς εκπαιδευτικού προγράμματος σε άλλο κράτος μέλος
   
      Διατακτικό
   
   Τα άρθρα 20 ΣΛΕΕ και 21 ΣΛΕΕ έχουν την έννοια ότι αντιτίθενται σε ρύθμιση κράτους μέλους, όπως η επίμαχη, η οποία εξαρτά τη χορήγηση σπουδαστικού επιδόματος σε υπήκοο έχουσα την κατοικία της στο εν λόγω κράτος μέλος, προκειμένου να πραγματοποιήσει σπουδές σε άλλο κράτος μέλος, από την προϋπόθεση οι συγκεκριμένες σπουδές να οδηγούν στην απόκτηση επαγγελματικού διπλώματος αντίστοιχου των απονεμόμενων από τεχνικό λύκειο του χορηγούντος το επίδομα κράτους μέλους, μετά την ολοκλήρωση εκπαιδευτικού προγράμματος διάρκειας δύο τουλάχιστον ετών, ενώ το επίδομα θα της είχε χορηγηθεί, λόγω της ιδιαιτερότητας της καταστάσεώς της, αν είχε επιλέξει να πραγματοποιήσει εκεί σπουδές ανάλογες αυτών που επιθυμούσε να ακολουθήσει σε άλλο κράτος μέλος, διάρκειας μικρότερης των δύο ετών.
   
      (1)  ΕΕ C 250 της 18.8.2012.